rejauldu/bengali-wikipedia huggingface dataset:
পর্যালোচকদের পর্যালোচনার সময় করণীয়  যে কোনো বিভ্রান্তি বা প্রশ্নের জন্য আলোচনা পাতায় মন্তব্য করুন।  যে পর্যালোচক যে নিবন্ধটি পর্যালোচনা করতে চান সেই নিবন্ধের পর্যালোচকের ঘরে অনুগ্রহ করে আপনার নাম যুক্ত করুন। পর্যালোচনা প্রক্রিয়া চলাকালীন অবস্থার ঘরে নিবন্ধটি {{পর্যালোচনাধীন}} হিসেবে চিহ্নিত করুন। পর্যালোচনা শেষ হলে অবস্থার ঘরে নিবন্ধটি {{গৃহীত}} বা {{smallrejected|গৃহীত হয়নি}} হিসেবে চিহ্নিত করুন।  মনে রাখবেন নিবন্ধের রচনাশৈলী অনেকসময় উইকিপিডিয়ার রচনাশৈলী অনুসারে নাও হতে পারে, ছোটখাটো সংশোধনের প্রয়োজন হলে (যেমন, তথ্যসূত্র ইংরেজি থেকে কপি করে যুক্ত করে দেওয়া, অনুচ্ছেদ ঠিক করা ইত্যাদি) সেটি করে দেবেন। মূল কথা হল, নিবন্ধটি ইংরেজি থেকে পুরোটা অনুবাদ হয়েছে কিনা সেটা খেয়াল করবেন।  যে নিবন্ধগুলো এখনো অসম্পূর্ণ রয়েছে সেগুলো এখনি পর্যালোচনার প্রয়োজন নেই। কোন নিবন্ধে সমস্যা থাকলে উক্ত নিবন্ধের আলাপ পাতায় সমস্যা উল্লেখ করুন এবং পরবর্তিতে তালিকার ঘরে মন্তব্য অংশে উক্ত আলোচনার লিংক দিয়ে দিন।  এবং এটি কিন্তু ভালো নিবন্ধের পর্যালোচনা নয় শুধুমাত্র দেখবেন ইংরেজি সম্পূর্ণ নিবন্ধটি অনুবাদ হয়েছে কিনা, ভাষাগত দিক ঠিক রয়েছে কিনা এবং যান্ত্রিক অনুবাদজনিত সমস্যা রয়েছে কিনা। এই তিনটি ঠিক থাকলেই নিবন্ধ এই প্রতিযোগিতায় উত্তীর্ণ।  পর্যালোচনা শেষে গৃহীত নিবন্ধ মানোন্নয়নকারীর আলাপ পাতায় {{subst:উইকিপিডিয়া:অমর একুশে নিবন্ধ প্রতিযোগিতা ২০২২/গৃহীত|নিবন্ধের নাম}} ব্যবহার করে সৃষ্টিকারীকে জানানো উচিত। এছাড়াও এই প্রতিযোগিতার মাধ্যমে তৈরি নিবন্ধসমূহের আলাপ পাতায় {{উইকিপিডিয়া:অমর একুশে নিবন্ধ প্রতিযোগিতা ২০২২/আলাপ পাতা}} টেমপ্লেট যুক্ত করুন।  কোন নিবন্ধ, মানোন্নয়নকারী জমা না দেওয়া পর্যন্ত এখানে যুক্ত করবেন না। এমনক্ষেত্রে অনেক সময়ই মানোন্নয়নকারীর নিবন্ধের সংখ্যা গণনায় সমস্যার সৃষ্টি হয়।  কোন নিবন্ধ পর্যালোচনার পর সিদ্ধান্ত নিতে সমস্যা হলে অনুগ্রহ করে অভিজ্ঞ অন্য পর্যালোচক ও আয়োজকদের সাথে আলোচনা করার জন্য আলোচনা পাতায় বার্তা রাখুন।  নিবন্ধসমূহের তালিকা  [ এখানে ক্লিক] করে পর্যালোচনা ছক সম্পাদনা করুন।  বিষয়শ্রেণী:নিবন্ধ মানোন্নয়ন প্রতিযোগিতা ২০২২ বিষয়শ্রেণী:অমর একুশে নিবন্ধ প্রতিযোগিতা ২০২২
thumb|250px|U.S. soldiers looking out for Taliban insurgents during Operation Destined Strike while others soldiers searche a village below the Chowkay Valley in Kunar Province, Afghanistan.  চাউকে জেলা আফগানিস্তানের কুনার প্রদেশের কেন্দ্রীয় অঞ্চলে অবস্থিত একটি জেলা।২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩১,৬০০ জন এর মত। জেলাটির কেন্দ্রীয় অঞ্চলের নাম হচ্ছে চাউকে গ্রাম ()যেটি উপত্যকা থেকে ৭২৬ মিটার উচ্চতায় কুনার নদীতে পাশাপাশি অবস্থান করছে। যুদ্ধকালীন সময়ে জেলাটি ব্যাপকভাবে ক্ষতিগ্রস্ত হয়, প্রায় ৮০% ঘরবাড়ি ধ্বংসপ্রাপ্ত হয়।  বহিঃসংযোগ District Profile AIMS District Map  বিষয়শ্রেণী:কুনার প্রদেশের জেলা
thumb|বিপিডির অন্যতম লক্ষণ হল বিসর্জনের তীব্র ভয়।  বর্ডারলাইন পার্সোনালিটি ডিজর্ডার বা সীমাস্থ ব্যক্তিত্ব ভারসাম্যহীনতা (বিপিডি) হল একটি ক্লাস্টার-বি শ্রেণীর ব্যক্তিত্ব বিষয়ক মানসিক সমস্যা, যার প্রধান বৈশিষ্ট্য হল কাজকর্ম, সম্পর্ক এবং আত্মপরিচয় নিয়ে চিহ্নিত আবেগপ্রবণতা ও অস্থিরতার একটি ধরন। এটি উঠতি বয়সে ও পরিণত বয়সের প্রাথমিক দিকে উপস্থিত থাকে এবং বিভিন্ন ধরনের প্রসঙ্গ ও পরিস্থিতিতে ঘটে।  এর অন্যান্য বৈশিষ্ট্যগুলো হল: কারও দ্বারা পরিত্যক্ত বা বশীভূত হবার ভয়, অতিরিক্ত রাগ ও রুক্ষ মেজাজ, এ সকল কারণে অন্যরা তাদেরকে সহজে বুঝতে পারে না। রোগীগণ সর্বদা অপরকে চরম ভাল বা চরম খারাপ শ্রেণীতে বিভক্ত করে এবং সবসময় উচ্চ ইতিবাচক আশা এবং উচ্চ হতাশার মাঝে একাদিক্রমে বিচরণ করতে থাকে। তারা যে কোন বিষয়েই বারবার খুব দ্রুত সিদ্ধান্ত পরিবর্তন করে এবং সিদ্ধান্তহীনতার দন্দ্বে ভোগে। নিজের ক্ষতি করা, আত্মহত্যা প্রবণতা এবং কোন বিষয়ে অতিরিক্ত উত্তেজনা বা অস্বাভাবিক আচরণ করা এক্ষেত্রে অতি সাধারণ বৈশিষ্ট্য।  এটি একটি প্রাতিষ্ঠানিকভাবে স্বীকৃত মানসিক সমস্যা। ব্যক্তিত্ব সম্পর্কিত মানসিক সমস্যাগুলো যেহেতু একটি দীর্ঘ সময়ের অনমনীয় ও নিয়মিত আচরণিক সমস্যা, তাই উঠতি বয়সের আগে অনেকেই এর রোগ নির্নয়ে অনাগ্রহ প্রকাশ করেন। অনেক বিশেষজ্ঞের মতে, চিকিৎসা না করালে এ সমস্ত লক্ষণসমূহের আরও খারাপ পর্যায়ে যাওয়ার সম্ভাবনা থাকে।  তথ্যসূত্র   বিষয়শ্রেণী:অস্বভাবী মনোবিজ্ঞান বিষয়শ্রেণী:মনোরোগ সংক্রান্ত রোগনির্ণয় বিষয়শ্রেণী:নারী ও মনোবিজ্ঞান
সুনীতি লুবসার (; জন্ম: ২৬ সেপ্টেম্বর, ১৯৮২) কেপ প্রদেশের পার্লে জন্মগ্রহণকারী দক্ষিণ আফ্রিকার মহিলা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। এছাড়াও, ২০০৯ সালে জাতীয় দলের অধিনায়কের দায়িত্বে ছিলেন। দলে তিনি মূলতঃ বোলার। ডানহাতে অফ ব্রেক বোলিংয়ের পাশাপাশি ডানহাতে ব্যাটিংয়েও পারদর্শী তিনি। ঘরোয়া ক্রিকেটে বর্তমানে বোল্যান্ডের পক্ষে খেলছেন ও ক্লাবের অধিনায়ক তিনি।   প্রারম্ভিক জীবন  সাত বছর বয়সে শৈশবকালীন সময়ে বালকদের সাথে বাগানে ক্রিকেট খেলতেন তিনি। পরবর্তীতে তিনি স্থানীয় ক্রিকেট ক্লাবে যোগ দেন। ১৫ বছর বয়সে বোল্যান্ডের মহিলা দলের পক্ষে অভিষেক ঘটে তার। মূলতঃ তিনি বোলিং উদ্বোধনে নামতেন। কিন্তু, ২০০০ সালে তার পায়ের গোড়ালী ভেঙ্গে যাবার পর বোলিংয়ের ধরন পরিবর্তন করে অফ স্পিনার হন। ২০০৫ সালে বোল্যান্ডের অধিনায়কত্ব লাভ করেন।   খেলোয়াড়ী জীবন  ২০০৭ সালে পাকিস্তানের বিপক্ষে খেলার মাধ্যমে আন্তর্জাতিক ক্রিকেটে অভিষেক ঘটে তার। একদিনের আন্তর্জাতিকের ঐ খেলায় ১০ ওভার বোলিং করে কোন উইকেট না পেলেও মাত্র ১৬ রান দিয়েছিলেন। এরপর থেকে দক্ষিণ আফ্রিকা দলের পক্ষে শতাধিক খেলায় অংশ নিয়েছেন। একদিনের আন্তর্জাতিকে দক্ষিণ আফ্রিকার শীর্ষস্থানীয় উইকেট-সংগ্রাহক তিনি।  ২০০৭ সালে একমাত্র টেস্টে অংশ নেন ও প্রথমবারের মতো দলকে টেস্ট জয়ে সহায়তা করেন। প্রথম ইনিংসে ৫ ও দ্বিতীয় ইনিংসে ৩ উইকেট নেন। এরফলে নেদারল্যান্ডসকে ১৫৯ রানের ব্যবধানে পরাজিত করে দক্ষিণ আফ্রিকা দল। ২০০৮ সালে ক্রিকেট বিশ্বকাপের বাছাইপর্বে বারমুদার বিপক্ষে ৬ উইকেট তুলে নেন মাত্র ৩ রানের বিনিময়ে। ঐ খেলায় বারমুদা দল মাত্র ১৩ রান করেছিল। জয়ের জন্য তার দল এক ওভারেরও কম বল খরচ করেছিল। ঐ প্রতিযোগিতায় দক্ষিণ আফ্রিকা শিরোপা জয় করে ও তিনি শীর্ষস্থানীয় উইকেট সংগ্রহকারী ছিলেন।   অধিনায়কত্ব  ২০০৯ সালে সাবেক অধিনায়ক ক্রি-জেল্ডা ব্রিটসের পরিবর্তে তাকে দলের অধিনায়কত্ব প্রদান করা হয়। দল নির্বাচকমণ্ডলীর আহ্বায়ক ডেনিস রিডের মতে, লুবসার যোগ্য ও উপযুক্ত। বিশ্বকাপে তিন খেলার সবকটিতেই পরাজিত হয় ও গ্রুপ পর্ব থেকেই বিদায় নেয়। কিন্তু স্থান নির্ধারণী খেলায় তারা সপ্তম স্থান অধিকার করেছিল। ঐ প্রতিযোগিতায় লবসার ২০ ওভারেরও বেশি বোলিং করলেও কোন উইকেট লাভ করতে পারেননি। ২০০৯ সালের বিশ্ব টুয়েন্টি২০ প্রতিযোগিতায় দলের অধিনায়কত্ব লাভ করেন। দলটি পুনরায় গ্রুপ পর্যায় থেকে পরবর্তী পর্বে উত্তরণ ঘটাতে পারেনি। তবে তিনি তিন উইকেট লাভ করেছিলেন ও ওভারপ্রতি সাতেরও বেশি রান দিয়েছিলেন। এরপরই ওয়েস্ট ইন্ডিজের বিপক্ষে দলকে নাস্তানুবাদ করার পরিকল্পনা নিয়ে অগ্রসর হলেও প্রতিপক্ষ দল সুবিধা করতে পারেনি। একদিনের আন্তর্জাতিকে টাই বাদে ২-১ ও টুয়েন্টি২০ আন্তর্জাতিকে ০-৩ ফলাফল লাভ করে দক্ষিণ আফ্রিকা দল।   তথ্যসূত্র    আরও দেখুন   মিগনন দু প্রিজ  ২০০৯ আইসিসি মহিলা বিশ্ব টুয়েন্টি২০  দক্ষিণ আফ্রিকা জাতীয় মহিলা ক্রিকেট দল  বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার নারী টেস্ট ক্রিকেটার বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:পার্ল থেকে আগত ক্রিকেটার বিষয়শ্রেণী:দক্ষিণ আফ্রিকার নারী ক্রিকেট অধিনায়ক
ফ্রেডেরিক গ্র্যান্ট ব্যানটিং (১৪ নভেম্বর, ১৮৯১ - ২১ ফেব্রুয়ারি, ১৯৪১) একজন কানাডীয় চিকিৎসক, চিকিৎসাবিজ্ঞানী এবং ইনসুলিন এর সহ-আবিষ্কারক। তিনি বিজ্ঞানী চার্লস বেস্টের সঙ্গে একত্রে ১৯২২ সালের এ ইনসুলিন আবিষ্কার করেছিলেন।বিশ্ব স্বাস্থ্য সংস্থার ওয়েব পৃষ্ঠা   জীবনী  ব্যানটিং ১৮৯১ সালের ১৪ নভেম্বর অন্টারিওতে জন্মগ্রহণ করেন। ১৯১৬ সালে টরোন্টো বিশ্ববিদ্যালয় থেকে ব্যাচেলর অব মেডিসিন ডিগ্রি অর্জন করেন।   সম্মাননা  থাম্ব|বিখ্যাত টাইম সাময়িকীর প্রচ্ছদে ফ্রেডেরিক ব্যানটিং, ২৭ আগস্ট ১৯২৩  নাইট কমান্ডার অব দ্য অর্ডার অব দ্য ব্রিটিশ এম্পায়ার, ১৯৩৪  ফেলো অব দ্য রয়েল সোসাইটি, ১৯৩৫   সম্মানসূচক ডক্টরেট   সম্মানসূচক ডক্টরেট, ইউনিভার্সিটি অব ওয়েস্টার্ন অন্টারিও, ১৯২৪  সম্মানসূচক ডক্টরেট, ইউনিভার্সিটি অব টরোন্টো, ১৯২৪  সম্মানসূচক ডক্টরেট, কুইন্স ইউনিভার্সিটি, ১৯২৪  সম্মানসূচক ডক্টরেট, মিশিগান বিশ্ববিদ্যালয়, ১৯২৪  সম্মানসূচক ডক্টরেট, ইয়েল বিশ্ববিদ্যালয়, ১৯২৪  সম্মানসূচক ডক্টরেট, ইউনিভার্সিটি অব দ্য স্টেট অব অব নিউ ইয়র্ক, ১৯৩১  সম্মানসূচক ডক্টরেট, ম্যাকগিল বিশ্বিদ্যালয়, ১৯৩৯   তথ্যসূত্র    বহিঃসংযোগ   Banting Digital Library  Discovery of Insulin  Banting House National Historic Site  CBC Greatest Canadians - Frederick Banting  News Release About Sir Frederick Banting's Memorial Cross  Lighting of the Flame of Hope at the Banting House National Historic Site in 1989  Banting's Nobel prize Lecture  Biography on Nobel prize site  Ontario Plaques - The Discovery of Insulin  CBC Digital Archives - Banting, Best, Macleod, Collip: Chasing a Cure for Diabetes  Famous Canadian Physicians: Sir Frederick Banting at Library and Archives Canada  World Diabetes Day on Banting's Birthday, November 14  1928 A.Y. Jackson and Frederick Banting  NWT Historical Timeline, Prince of Wales Northern Heritage Centre  বিষয়শ্রেণী:কানাডীয় উদ্ভাবক বিষয়শ্রেণী:কানাডীয় শারীরতত্ত্ববিদ বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:১৮৯১-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:কানাডীয় নোবেল বিজয়ী বিষয়শ্রেণী:টরন্টো বিশ্ববিদ্যালয়ের শিক্ষক
আত্রাই নদী ভারত-বাংলাদেশের একটি আন্তঃসীমান্ত নদী। নদীটির বাংলাদেশ অংশের দৈর্ঘ্য ২৬৯ কিলোমিটার এবং ভারতের অংশের দৈর্ঘ্য ১২১ কিলোমিটার, গড় প্রস্থ ১৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০২। এই নদীটি ভারত অংশে আত্রেয়ী নদী নামে পরিচিত।   প্রবাহ  300px|থাম্ব|বর্ষার সময় আত্রাই নদী। এই ছবিটি আত্রাই উপজেলার আত্রাই নদীর তীর থেকে তোলা। আত্রাই নদীটি পশ্চিমবঙ্গের এবং বাংলাদেশের উত্তরাঞ্চল দিয়ে প্রবাহিত হয়। নদীটির সর্বমোট দৈর্ঘ্য প্রায় । এটির সর্বোচ্চ গভীরতা । আত্রাই নদীর বর্তমান মোহনা হচ্ছে আত্রাই উপজেলা শহরের গুড় নদী এবং পুরাতন আত্রাই নদী।   ইতিহাস  থাম্ব|আত্রাই নদীতে সূর্যাস্ত অতীতে এই নদীকে আত্রেই নামে ডাকা হতো এবং মহাভারতে এটির উল্লেখ রয়েছে। করতোয়া নদীর সাথে এটির সংযোগ রয়েছে।   এই নদীটির উৎপত্তি একসময় শিলিগুড়ির বৈকণ্ঠপুর বনাঞ্চল এর নিকটটের জোড়া পানি নদী থেকে ছিল। বিভিন্ন বাঁধের কারণে এখন এটির উৎসমুখের চিহ্ন নেই। বর্তমানে এটির উৎপত্তি বাংলাদেশের দেবীগঞ্জের কাছে প্রবহমান করতোয়া নদী থেকে। এটি বাংলাদেশের দিনাজপুর জেলার মধ্য দিয়ে প্রবাহিত হয়ে আবার পশ্চিমবঙ্গে প্রবেশ করেছে। এটি দক্ষিণ দিনাজপুর জেলার কুমারগঞ্জ এবং বালুরঘাট ব্লকের মধ্যে দিয়ে আবার বাংলাদেশে প্রবেশ করেছে। দিনাজপুর জেলায় নদীটি গবুরা এবং কঙ্করা নামে দুটি নদীতে বিভক্ত হয়েছে। এটা বরেন্দ্র ভূমি অতিক্রম করে এবং চলন বিলের মধ্যে দিয়ে প্রবাহিত হয়। নদীটি বারো মাসই মাছ ধরার জন্য উপযোগী থাকে। যদিও বর্ষাকালে নদীটি প্রায়ই অনেক অঞ্চলে বন্যা ঘটিয়ে থাকে।   প্রারম্ভিক ইতিহাস  আত্রাই নদীটি আগে উত্তর বাংলার বিখ্যাত নদী ছিল কারণ তিস্তার জল গঙ্গায় পতিত হওয়ার জন্য এটি ছিল প্রধান প্রণালী। ১৭৮৭ সালে তিস্তা তার প্রাচীন নদীগর্ভ থেকে ভেঙ্গে বের হয়ে আসে এবং নিজে থেকে একটি নতুন ও প্রশস্ত প্রণালী খনন করে ব্রহ্মপুত্রে এসে পড়ে। এর পর থেকে আত্রাই তার গুরুত্ব হারায় এবং এখন এর অল্প কিছু সংখ্যক শ্রেষ্ঠত্বের চিহ্ন রয়েছে।  নওগাঁ থেকে চলন বিলের মধ্য দিয়ে প্রবাহিত হয়ে এটি জেলাটিতে প্রবেশ করে এবং নুরনগরের নিকটে হুড়াসাগর নদীতে এসে পড়ে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  পশ্চিমবঙ্গের নদীর তালিকা   তথ্যসূত্র      বিষয়শ্রেণী:দিনাজপুর জেলার নদী বিষয়শ্রেণী:নওগাঁ জেলার নদী বিষয়শ্রেণী:নাটোর জেলার নদী বিষয়শ্রেণী:পাবনা জেলার নদী বিষয়শ্রেণী:দক্ষিণ দিনাজপুর জেলার নদী বিষয়শ্রেণী:জলপাইগুড়ি জেলার নদী বিষয়শ্রেণী:রংপুর বিভাগের নদী বিষয়শ্রেণী:কুড়িগ্রাম জেলার নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:বাংলাদেশের নদী বিষয়শ্রেণী:পশ্চিমবঙ্গের নদী বিষয়শ্রেণী:গঙ্গার উপনদী
একেএম মোক্তার হোসেন জাতীয় পার্টির একজন রাজনীতিবিদ এবং খুলনা-৪ (রূপসা-তেরখাদা-দিঘলিয়া) আসনের সাবেক সাংসদ। তিনি ১৯৮৮ সালে চতুর্থ জাতীয় সংসদে নির্বাচিত সংসদ সদস্য হিসেবে দায়িত্ব পালন করেছিলেন।   জন্ম ও প্রাথমিক জীবন  মোক্তার হোসেন খুলনা জেলায় জন্মগ্রহণ করেন।   রাজনৈতিক ও কর্মজীবন  মোক্তার খুলনা জেলা জাতীয় পার্টির সাধারণ সম্পাদক। তিনি ১৯৮৮ সালে চতুর্থ জাতীয় সংসদে খুলনা-৪ (রূপসা-তেরখাদা-দিঘলিয়া) আসন থেকে সংসদ সদস্য নির্বাচিত হয়েছিলেন।   আরও দেখুন    চতুর্থ জাতীয় সংসদ সদস্যদের তালিকা   তথ্যসূত্র    বহিঃসংযোগ    চতুর্থ জাতীয় সংসদ সদস্যদের তালিকা (১৯৮৮) -জাতীয় সংসদ  বিষয়শ্রেণী:জীবিত ব্যক্তি বিষয়শ্রেণী:খুলনা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:খুলনা জেলার ব্যক্তি
গঙ্গানারায়ণ চন্দ্রের জন্ম ভারতের হুগলি জেলার চুচূড়াতে। তার জন্ম ৯ অক্টোবর। মৃত্যু হয় ২০ ফেব্রুয়ারি ১৯৮৬। বিপ্লবী আন্দোলন দাদা হরিনারায়ণের প্রেরণায় বিপ্লবী দলে যোগ দেন। পরে মাস্টারদা সূর্য সেনের সান্যিধ্যেও এসেছিলেন। ১৯২৯ সালে তাকে বর্মায় (বর্তমানে মায়ানমার) পাঠানো হয়। তার মাধ্যমে বর্মার বিশিস্ট নেতাদের সাথে বিপ্লবীদের যোগাযোগ হয়। বর্মার মৌলমিন জেলে তার দাদার সাথে দেখা করলে গেলে তাকেও বন্দী করা হয় এবং অত্যাচার চালানো হয়। পরে প্রথমে হাওড়া ও পরে হিজলী জেলে তাকে বন্দী করা হয়। পরে সেখান থেকে প্রথমে বহরমপুর ক্যাম্পে ও পরে প্রেসিডেন্সি জেলে স্থান্তরিত করা হয়। বই  তার রচিত "অবিস্বরনীয়" বইটি বিপ্লবী আন্দোলনের ঐতিহাসিক দলিল। এছাড়াও তিনি "Russian Revolution- How M.N. Roy distorts it" নামে আরো একটি বই লেখেন।  তথ্যসূত্র   বিষয়শ্রেণী:পশ্চিমবঙ্গের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:১৯৮৬-এ মৃত্যু
স্কাইল্যাব মার্কিন যুক্তরাষ্ট্রের উৎক্ষেপিত প্রথম মহাকাশকেন্দ্র। ১০০ টন ওজনের এই মহাকাশকেন্দ্রটি পৃথিবীর কক্ষপথে ১৯৭৩ সাল থেকে ১৯৭৯ সাল পর্যন্ত প্রদক্ষিণ করেছে। মার্কিন নভোচারীরা এই মহাকাশকেন্দ্রে ১৯৭৩ ও ১৯৭৪ সালের মধ্যে ৩ বার অবস্থান করেছেন। মহাকাশকেন্দ্রটিতে অণু-অভিকর্ষের প্রভাব পরিমাপের গবেষণাগার, এবং অ্যাপোলো টেলিস্কোপ মাউন্ট সৌর মানমন্দিরের যন্ত্রাংশ স্থাপন করা হয়েছিলো।  প্রাথমিক অভিযানগুলোর পরে স্কাইল্যাব অনেকটা পরিত্যক্ত অবস্থায় ছিলো। ক্রমশ এর কক্ষপথ হ্রাস পেতে থাকায় এটিকে ১৯৭৯ সাল নাগাদ স্পেস শাটলের সাহায্যে উচ্চতর কক্ষপথে স্থাপনের পরিকল্পনা নেয়া হয়। কিন্তু অর্থায়নের সমস্যার কারণে স্পেস শাটল প্রকল্পের উদ্বোধন ১৯৮১ সাল পর্যন্ত পিছিয়ে যায়। ফলে স্কাইল্যাবের পতন অনিবার্য হয়ে পড়ে এবং ১৯৭৯ সালের ১১ই জুলাই এটি অস্ট্রেলিয়ার পশ্চিমাংশে বিধ্বস্ত হয়।  বিষয়শ্রেণী:মহাকাশকেন্দ্র বিষয়শ্রেণী:মনুষ্যবাহী মহাকাশযান বিষয়শ্রেণী:নাসার মহাকাশ স্টেশন বিষয়শ্রেণী:মহাকাশ স্টেশন
উইলিয়াম ব্রডরিক ক্রফোর্ড (৯ ডিসেম্বর ১৯১১ - ২৬ এপ্রিল ১৯৮৬) ছিলেন একজন মার্কিন অভিনেতা। তিনি মঞ্চ, চলচ্চিত্র, বেতার ও টেলিভিশন - এই চার মাধ্যমেই কাজ করেন। তাকে প্রায়ই কঠোর চরিত্রে দেখা যেত। তিনি অল দ্য কিংস মেন চলচ্চিত্রে উইলি স্টার্ক এবং হাইওয়ে পেট্রল (১৯৫৫-১৯৫৯) টেলিভিশন ধারাবাহিকে ড্যান ম্যাথিউস চরিত্রে তার কাজের জন্য সর্বাধিক পরিচিত।অবিচুয়ারি, ভ্যারাইটি, ৩০ এপ্রিল ১৯৮৬। অল দ্য কিংস মেন চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার এবং শ্রেষ্ঠ নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।  অল দ্য কিংস মেন চলচ্চিত্রে অভিনয়ের পূর্বে তার কর্মজীবন "বি ফিল্মস"-এ পার্শ্ব বা চরিত্রাভিনেতার মধ্যে সীমাবদ্ধ ছিল। তিনি ভাবতেন সুদর্শন কেন্দ্রীয় চরিত্রের জন্য তিনি উপযুক্ত নয়। তবে তিনি খল চরিত্রে অভিনয় করে সমাদৃত হন। তার অভিনীত অন্যান্য উল্লেখযোগ্য চলচ্চিত্রসমূহ হল বর্ন ইস্টারডে, দ্য মব এবং নট অ্যাজ আ স্ট্রেঞ্জার।  প্রারম্ভিক জীবন ক্রফোর্ড ১৯১১ সালের ৯ই নভেম্বর পেন্সিলভেনিয়া অঙ্গরাজ্যের ফিলাডেলফিয়ায় জন্মগ্রহণ করেন। তার পিতা লেস্টার ক্রফোর্ড এবং মাতা হেলেন ব্রডরিক, দুজনেই ভডেভিল অভিনয়শিল্পী ছিলেন।উইগিন্স, ভিক্টোরিয়া, সম্পাদিত (২০০৭)। 501 Movie Stars। হাউপেজ, নিউ ইয়র্ক: কুইনটেসেন্স। পৃ. ২১৯। ISBN 978-0-7641-6021-9। তাদের দুজনের এক ভডেভিল সফরে ক্রফোর্ডের জন্ম হয়। লেস্টারকে ১৯২০ ও ১৯৩০-এর দশকে চলচ্চিত্রে দেখা যেত। হেলেন হলিউডের হাস্যরসাত্মক চলচ্চিত্রে কাজ করেছেন, তন্মধ্যে উল্লেখযোগ্য হল ধ্রুপদী সঙ্গীতধর্মী টপ হ্যাট-এ মেজ চরিত্রে এবং ফ্রেড অ্যাস্টেয়ার ও জিঞ্জার রজার্সের সুইং টাইম চলচ্চিত্রে মেবল অ্যান্ডারসন চরিত্রে।  শৈশবে ক্রফোর্ড নিউ ইয়র্কের ওয়েস্ট সাইডে বসবাস করতেন এবং তার পিতামাতার সাথে সফরে যোগ দিতেন ও প্রায়ই বিভিন্ন হাস্যরসাত্মক দৃশ্যে অংশ নিতেন। তিনি ম্যাসাচুসেটসের ফ্রাঙ্কলিনের ডিন একাডেমি থেকে মাধ্যমিক সমাপ্ত করেন এবং ১৮ বছর বয়সে হার্ভার্ড কলেজে ভর্তি হন। কিন্তু তিন সপ্তাহ পরে তিনি কলেজ থেকে বাদ পড়েন। পরে তিনি নিউ ইয়র্কের লংশোরম্যান হিসেবে কাজ শুরু করে এবং এক বছর বিদেশে একটি ট্যাংকারে সিম্যান হিসেবে কাজ করেন।  তথ্যসূত্র  বহিঃসংযোগ         বিষয়শ্রেণী:১৯১১-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:ফিলাডেলফিয়ার অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন বেতার অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
ডিপওয়াটার হরাইজন পিটার বার্গ পরিচালিত ২০১৬ সালের দুর্যোগ বিষয়ক চলচ্চিত্র। ২০১০ সালে প্রকাশিত ডেভিড বার্স্টো, ডেভিড এস. রোড ও স্টেফানি সোলের ডিপওয়াটার হরাইজন্‌স ফাইনাল আওয়ার্স নিবন্ধ অবলম্বনে ছবিটির চিত্রনাট্য লিখেছেন ম্যাথু মাইকেল কার্নাহেন ও ম্যাথু স্যান্ড। এতে অভিনয় করেছেন মার্ক ওয়ালবার্গ, কার্ট রাসেল, জন মালকোভিচ, জিনা রদ্রিগেজ, ডিলন ও'ব্রায়ান, কেট হাডসন প্রমুখ।  ২০১৬ সালের ১৩ সেপ্টেম্বর টরন্টো আন্তর্জাতিক চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয় এবং ৩০ সেপ্টেম্বর যুক্তরাষ্ট্রে মুক্তি পায়। ছবিটি একটি বিভাগে বাফটা পুরস্কার এবং দুইটি বিভাগে একাডেমি পুরস্কার-এর মনোনয়ন লাভ করে।  কুশীলব  মার্ক ওয়ালবার্গ - মাইক উইলিয়ামস  কার্ট রাসেল - জিমি হ্যারেল  জন মালকোভিচ - ডোনাল্ড ভিদ্রিন  জিনা রদ্রিগেজ - আন্দ্রেয়া ফ্লেটাস  ডিলন ও'ব্রায়ান - কালেব হলোওয়ে  কেট হাডসন - ফেলিসিয়া উইলিয়ামস  ইথান সাপ্লি - জেসন এন্ডারসন  ব্র্যাড লেল্যান্ড - রবার্ট কালুজা  ট্রেস অ্যাডকিন্স - হোটেলে দুঃখভারাক্রান্ত পিতা  জো ক্রেস্ট - ডেভিড সিম্‌স  জেমস ডূমন্ট - প্যাট্রিক ও'ব্রায়ান  ডেভ মালদোনাদো - ক্যাপ্টেন কার্ট কুচকা  ডগলাস এম গ্রিফিন - আলভিন ল্যান্ড্রি  জাস্টন স্ট্রীট - আন্টনি গারভাসিও  নির্মাণ ২০১১ সালে ৮ মার্চ সামিট এন্টারটেইনমেন্ট, পার্টিশিপেন্ট মিডিয়া, ও ইমেজ ন্যাশন ২০১০ সালের ২৫ ডিসেম্বর দ্য নিউ ইয়র্ক টাইমস-এ প্রকাশিত ডেভিড বার্স্টো, ডেভিড এস. রোড, ও স্টেফানি সোলের ডিপওয়াটার হরাইজন্‌স ফাইনাল আওয়ার্স নিবন্ধের স্বত্ব কিনে নেয়। এই নিবন্ধে ২০১০ সালের ডিপওয়াটার হরাইজন বিস্ফোরণ ও তেল ছড়িয়ে পড়ার ঘটনা বিবৃত ছিল। লরেঞ্জু দি বনাভেঞ্চুরা তার দি বনাভেঞ্চুরা পিকচার্সের ব্যানারে প্রযোজনা করার সিদ্বান্ত নিলে ম্যাথু স্যান্ড ছবিটির চিত্রনাট্য লেখার দায়িত্ব লাভ করেন।  পুরস্কার  বছর পুরস্কার বিভাগ মনোনীত ফলাফল সূত্র ২০১৬  টিন চয়েস পুরস্কার  টিন এন্টিসিপেটেড চলচ্চিত্র অভিনেতা  ডিলন ও'ব্রায়ান    ২০১৭  ন্যাশনাল বোর্ড অব রিভিউ অব মোশন পিকচার্স  স্পটলাইট পুরস্কার  মার্ক ওয়ালবার্গ ও পিটার বার্গ (যুগ্মভাবে প্যাট্রিয়ট্‌স ডের জন্য)    পিপল’স চয়েজ পুরস্কার  প্রিয় নাট্য চলচ্চিত্র  ডিপওয়াটার হরাইজন    অ্যানি পুরস্কার  অ্যানিমেশন ইফেক্ট  রাউল এসিগ, মার্ক চ্যাটাওয়ে, জর্জ কুরুভিলা, ও মিহাই সিওরোবা    বাফটা পুরস্কার  সেরা শব্দগ্রহণ  মাইক প্রেস্টউড স্মিথ, ড্রর মোহার, উইলি স্টেটম্যান, ও ডেভিড ওয়াইমেন    একাডেমি পুরস্কার  শ্রেষ্ঠ শব্দ সম্পাদনা  উইলি স্টেটম্যান, ও রেনে তনদেল্লি    শ্রেষ্ঠ ভিজুয়াল ইফেক্টস  ক্রেইগ হ্যামক, জ্যাসন স্নেল, জ্যাসন বিলিংটন, ও বার্ট ডাল্টন   তথ্যসূত্র  বিষয়শ্রেণী:আইম্যাক্স চলচ্চিত্র বিষয়শ্রেণী:মার্কিন দুর্যোগ চলচ্চিত্র বিষয়শ্রেণী:২০১০-এর পটভূমিতে চলচ্চিত্র বিষয়শ্রেণী:২০১০-এর দশকের থ্রিলার চলচ্চিত্র বিষয়শ্রেণী:২০১০-এর দশকের দুর্যোগ চলচ্চিত্র বিষয়শ্রেণী:৪ডিএক্স চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:২০১৬-এর রোমাঞ্চকর চলচ্চিত্র বিষয়শ্রেণী:মার্কিন থ্রিলার চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:নিউ অর্লিন্সে ধারণকৃত চলচ্চিত্র বিষয়শ্রেণী:সামিট এন্টারটেইনমেন্টের চলচ্চিত্র বিষয়শ্রেণী:সত্য ঘটনা অবলম্বনে থ্রিলার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
লিয়াম প্যাট্রিক কেলি (; জন্ম: ২৩ জানুয়ারি ১৯৯৬; লিয়াম কেলি নামে সুপরিচিত) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে স্কটল্যান্ডের পেশাদার ফুটবল লিগের শীর্ষ স্তর স্কটিশ প্রিমিয়ারশিপের ক্লাব মাদারওয়েল এবং স্কটল্যান্ড জাতীয় দলের হয়ে গোলরক্ষক হিসেবে খেলেন।  ২০১১ সালে, কেলি স্কটল্যান্ড অনূর্ধ্ব-১৬ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০২৩ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন লিয়াম প্যাট্রিক কেলি ১৯৯৬ সালের ২৩শে জানুয়ারি তারিখে স্কটল্যান্ডের গ্লাসগোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কেলি স্কটল্যান্ড অনূর্ধ্ব-১৬, স্কটল্যান্ড অনূর্ধ্ব-১৭, স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১১ সালের ১৮ই আগস্ট তারিখে তিনি স্কটল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৬ বছরে ২১ ম্যাচে অংশগ্রহণ করেছেন।  ২০২৩ সালের ১৭ই অক্টোবর তারিখে, ২৭ বছর, ৮ মাস ও ২৪ দিন বয়সে, ডান পায়ে ফুটবল খেলায় পারদর্শী কেলি ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি ফ্রান্স ৪–১ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে কেলি সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০২৩  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:মাদারওয়েল ফুটবল ক্লাবের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:কুইন্স পার্ক রেঞ্জার্স ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:রেঞ্জার্স ফুটবল ক্লাবের খেলোয়াড়
ন্যাথান ওয়েই চেন (, ; জন্ম: ৫ মে ১৯৯৯; ন্যাথান চেন নামে সুপরিচিত) হলেন একজন মার্কিন ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  চেন মার্কিন যুক্তরাষ্ট্রের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ১টি স্বর্ণ পদকসহ সর্বমোট ৩টি পদক জয়লাভ করেছেন।  প্রারম্ভিক জীবন ন্যাথান ওয়েই চেন ১৯৯৯ সালের ৫ই মে তারিখে মার্কিন যুক্তরাষ্ট্রের ইউটাহে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন চেন মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। চেন সর্বমোট ৩৩২.৬০ পয়েন্ট অর্জন করে স্বর্ণ পদক জয়লাভ করেছিলেন। শর্ট প্রোগ্রামে ১১৩.৯৭ পয়েন্ট স্কোর করে তিনি প্রথম স্থান অধিকার করেছিলেন এবং ফ্রি স্কেটিংয়ে ২১৮.৬৩ পয়েন্ট নিয়ে একই স্থানে রয়েছিলেন।  তিনি ভিনসেন্ট জো, ক্যারেন চেন, অ্যালেক্সা নিয়েরিম, ব্রেন্ডন ফেজার, ম্যাডিসন হাবল, জ্যাকারি ডনোহিউ, ম্যাডিসন চক এবং ইভান বেটসের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৬৫ পয়েন্ট অর্জন করে স্বর্ণ পদক জয়লাভ করেছিলেন। শর্ট প্রোগ্রাম/রিদম ডান্সে ৩৪ পয়েন্ট স্কোর করেছিলেন এবং ফ্রি স্কেটস/ডান্সে ৩১ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ সিঙ্গেল স্কেটার বিষয়শ্রেণী:মার্কিন যুক্তরাষ্ট্রের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:ফিগার স্কেটিংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী মার্কিন বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২০১৮ শীতকালীন অলিম্পিকের ফিগার স্কেটার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:২০১৮ শীতকালীন অলিম্পিকের পদক বিজয়ী বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়েল কলেজের প্রাক্তন শিক্ষার্থী বিষয়শ্রেণী:চীনা বংশোদ্ভূত মার্কিন ক্রীড়াবিদ বিষয়শ্রেণী:মার্কিন শিশুসাহিত্যিক বিষয়শ্রেণী:মার্কিন আত্মজীবনীকার বিষয়শ্রেণী:২১শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন স্মৃতিকথাকার
একটি বোকা প্রশ্ন জিজ্ঞাসা করুন দিবস হল একটি ছুটির দিন যা কখনও কখনও মার্কিন যুক্তরাষ্ট্রে পালিত হয়, সাধারণত স্কুল ছাত্র এবং শিক্ষকরা পালন করে। Bizarre National Holidays – Goofball.com  যদিও দিবসটির তারিখ ২৮ সেপ্টেম্বর, বাস্তবে এটি সাধারণত সেপ্টেম্বরের শেষ বিদ্যালয় দিবসে পালন করা হয়। Suggestions for 'Ask a stupid question day' - Boston.com   তথ্যসূত্র   বিষয়শ্রেণী:সেপ্টেম্বর উদ্‌যাপন বিষয়শ্রেণী:অনানুষ্ঠানিক উদ্‌যাপন